शाश्वत सिटी के एमडी विवेकानंद झा ने अपने संबोधन में कहा कि लोगों की साहित्यिक रुचि को परिष्कृत करने में इस तरह के आयोजनों की महती भूमिका है। कार्यक्रम के आयोजन में आगे भी उनका सहयोग मिलेगा। कार्यक्रम की अध्यक्षता कर रहे राष्ट्रीय कवि संगम के राष्ट्रीय अध्यक्ष जगदीश मित्तल ने अपने संबोधन में इस भव्य आयोजन के लिए संस्था के बोकारो महानगर इकाई की भूरि-भूरि प्रशंसा की। उन्होंने कहा कि संस्था का उद्येश्य कविता को जन-जन में लोकप्रिय बनाना है। युवा पीढ़ी को जोड़ने के लिए बोकारो में जिस तरह से प्रयास हुआ वह अन्य इकाईयों के लिए प्रेरणास्वरुप है।